הקלאסיקו הישראלי בכדורסל

היריבות בין מכבי תל אביב לבין הפועל ירושלים, המכונה הקלאסיקו הישראלי בכדורסל או הסופר קלאסיקו הישראלי בכדורסל, הוא הכינוי ליריבות בין שניים ממועדוני הכדורסל הגדולים בליגת העל בכדורסל: מכבי תל אביב והפועל ירושלים. משחקים אלה ידועים כחמים במיוחד לאור הטינה בין מחנות האוהדים, ואף בין הנהלות הקבוצות. היריבות בין המועדונים משתווה רק לדרבי התל אביבי.

היריבות נולדה בין השאר על רקע עירוני בין עיר המטרופולין תל אביב לעיר הבירה ירושלים, וסביב רצונה של הפועל ירושלים לאורך השנים להוות חלופה להגמוניה של מכבי תל אביב, אך הפכה ליריבות של ממש באמצע שנות התשעים, כשהקבוצות הפכו יריבות קבועות כמעט בגמר גביע המדינה.

במשחקים בין הקבוצות קיימים לעיתים קרובות עימותים מילוליים ולעיתים אף פיזיים, והיא התפתחה לאורך שנים רבות. בין השאר נשמעו לא פעם טענות נגד מכבי תל אביב, לפיהן היא פועלת בצורה לא חוקית כדי לנצח, בעוד אוהדי הפועל ירושלים הואשמו לא פעם באלימות מילולית כלפי ראשי מכבי תל אביב, בעיקר נגד שמעון מזרחי, מוני פנאן (ובנו רגב פנאן) וגיא פניני.

נכון לפברואר 2026 נפגשו הקבוצות בכלל המפעלים הרשמיים 206 פעמים, מהם מכבי תל אביב ניצחה ב-159 משחקים (77.2%, כולל ניצחון טכני ב-2001) בעוד הפועל ירושלים ניצחה ב-47 (22.8%) מהם.

מאז עונת 2014/2015 עם המעבר של הפועל ירושלים לפיס ארנה ורכישתה על ידי אורי אלון, החלו הפערים בין הקבוצות להצטמצם, הפועל ירושלים תפסה את מקומה של הפועל תל אביב והפכה לקבוצה השנייה במספר התארים אחרי מכבי תל אביב, ובעשור מאז (נכון לעונת 2024/25) עומד המאזן בין הקבוצות בעונה הסדירה על 19 ניצחונות למכבי תל אביב (55.8%), אל מול 15 של הפועל ירושלים (44.2%), בשלבי ההכרעה של הליגה על שלושה ניצחונות למכבי תל אביב (75%) מול ניצחון אחד של הפועל ירושלים (25%), בגביע המדינה עומד מאזן המפגשים ביניהן באותה תקופה על ארבעה ניצחונות למכבי מול שלושה ניצחונות להפועל, ובטורנירי קדם עונה על שישה ניצחונות להפועל ירושלים (85.7%) וניצחון אחד למכבי תל אביב (14.3%), כלומר, נכון לינואר 2026, 27 ניצחונות למכבי ו-25 להפועל בכלל המסגרות.

בגביע המדינה
 מאזן המשחקים בגביע המדינה  (נכון ל-15 בפברואר 2026)
גביע המדינה היווה את הכר הראשוני עליו פרחה היריבות בין הקבוצות. בשנת 1996 הייתה הפועל ירושלים הקבוצה הראשונה מאז הפועל תל אביב ב-1969 שהצליחה לנצח את מכבי תל אביב במעמד גמר הגביע. אותה הסיטואציה חזרה על עצמה גם בשנה שלאחר מכן, וב-1999 היה זה יו"ר הפועל ירושלים, דני קליין, שיצא נגד הנוהג לשחק את משחקי גמר הגביע דווקא באצטדיון יד אליהו, ביתה של מכבי תל אביב, והצליח להביא לשינוי חלקי, כך שבעונות הבאות שוחקו חצאי הגמר באצטדיונים אחרים. באותה עונה הפסידו הירושלמים בשל "שערוריית שיפוט" לטענתם, במסגרתה נשרקה עברה לזכות עודד קטש ממכבי תל אביב ונגד אייץ' ולדמן מהפועל ירושלים, במקום עברת תוקף לחובתו של קטש. קטש קלע את שתי זריקות העונשין וניצח את המשחק בנקודה. בתגובה הגיבו חלק מאוהדי הפועל ירושלים בניסיון לפגוע בשחקני מכבי תל אביב, מה שהוביל להתערבות משטרתית שהסתיימה בפציעתו של קליין, שעלה ליציע על מנת להגן על אוהדים צעירים שהוכו על ידי השוטרים הגם שלא היו מעורבים בקטטה.

במסגרת גביע המדינה נפגשו הקבוצות 20 פעמים. ב-14 מהמפגשים ניצחה מכבי תל אביב, וב-6 מהם ניצחה הפועל ירושלים. הקבוצות נפגשו שלוש פעמים בשלב רבע הגמר בשנים 1966, 1971 ו־2020 כשבשניים מהמפגשים ניצחה מכבי תל אביב ובמפגש הנותר ניצחה הפועל ירושלים; שלוש פעמים בשלב חצי הגמר בשנים 1970 ו־1994 ו־2026 ובשלושתם ניצחה מכבי תל אביב ; ובגמר 14 פעמים בשנים 1996, 1997, 1999, 2000, 2001, 2002, 2004, 2006, 2008, 2015, 2017, 2023, 2024 ו־2025, כשבתשעה מהם ניצחה מכבי תל אביב ובחמישה ניצחה הפועל ירושלים.
+עונהשלבתאריךהיכלתוצאה1965/1966רבע גמר1966<center> 80-65 לתל אביב 1969/1970חצי גמר1970<center> 86-69 לתל אביב 1970/1971רבע גמר1971<center> 98-88 לתל אביב 1993/1994חצי גמר1994היכל יד אליהו<center> 101-76 לתל אביב 1995/1996גמר18 באפריל 1996היכל יד אליהו<center> 67-65 לירושלים1996/1997גמר10 באפריל 1997היכל יד אליהו<center> 89-82 לירושלים1998/1999גמר18 במרץ 1999היכל יד אליהו<center> 68-67 לתל אביב 1999/2000גמר6 באפריל 2000היכל הספורט רוממה<center> 68-57 לתל אביב 2000/2001גמר23 במאי 2001היכל הספורט העירוני אשקלון<center> 82-78 לתל אביב 2001/2002גמר25 באפריל 2002אולם עין שרה<center> 99-73 לתל אביב 2003/2004גמר6 במאי 2004היכל יד אליהו<center> 108-85 לתל אביב 2005/2006גמר23 במרץ 2006היכל יד אליהו<center> 96-91 לתל אביב 2007/2008גמר7 בפברואר 2008היכל יד אליהו<center> 93-89 לירושלים2014/2015גמר22 בפברואר 2015פיס ארנה<center> 94-76 לתל אביב 2016/2017גמר16 בפברואר 2017פיס ארנה<center> 82-68 לתל אביב 2019/2020רבע גמר25 בנובמבר 2019היכל מנורה מבטחים<center> 92-90 לירושלים2023גמר16 בפברואר 2023פיס ארנה<center> 67-61 לירושלים2024גמר16 במאי 2024היכל מנורה מבטחים<center> 85-72 לירושלים2025גמר13 בפברואר 2025פיס ארנה<center> 87-72 לתל אביב 2026חצי גמר15 בפברואר 2026היכל מנורה מבטחים<center> 94-85 לתל אביב 

במסגרת הליגה הבכירה
בעוד שהיריבות החלה לנבוט בגביע המדינה, היא הלכה וצמחה במפגשי הקבוצות במסגרת הליגה. בסוף עונת 1998/1999 התפוצצה "פרשת הפיצה" במסגרתה התארח סנטר הפועל ירושלים ראדיסאב צ'ורצ'יץ' בביתו של מנהל מכבי תל אביב מוני פנאן שלושה ימים לפני המשחק הראשון בסדרת הגמר בין השתיים. פרשה זו באה לידי ביטוי גם בנאומו של מאמן הפועל תל אביב, אפי בירנבוים, שנודע כ"נאום שתיקת הכבשים". בעונת 2001/2002 ירדה הפועל ירושלים במהלך המחצית הראשונה של משחק מול מכבי תל אביב בהיכל הספורט מלחה, כמחאה על כך ששופט הכדורסל סמי בכר סירב לאשר את בקשתו של מאמן הפועל ירושלים יורם חרוש לפסק זמן, ואז הרחיק אותו מהמשחק בשתי עבירות טכניות. בגמר עונת 2006/2007 התמודדו שתי הקבוצות בגמר על האליפות, כשלקראת סופו הורחק מהמגרש מאיר טפירו בעבירה רביעית וחמישית שנשרקו על ידי סמי בכר, מה שעלה להפועל ירושלים באליפות. פרשה זו שכונתה בהפועל ירושלים "המשחק שלא היה", העלתה טענות לשחיתות שיפוטית והעצימה עוד יותר את היריבות בין הקבוצות.

בעונה הסדירה
 מאזן המשחקים בליגה (עונה סדירה)  (נכון ל-11 בינואר 2026)
נכון לעונת 2025/26 נפגשו הקבוצות במהלך העונה הסדירה 141 פעמים. מכבי תל אביב ניצחה ב-111 מתוכן (כולל ניצחון טכני אחד ב-2001), בעוד הפועל ירושלים ניצחה 30 מהמפגשים.

בשלבי ההכרעה
 מאזן המשחקים בליגה (פלייאוף)  (נכון ל-12 ביוני 2025)
נכון לסיום עונת 2024/25 נפגשו הקבוצות במהלך שלבי ההכרעה של עונות המשחקים (פלייאוף או פיינל פור) 33 פעמים. מכבי תל אביב ניצחה ב-29 מתוכן, בעוד הפועל ירושלים ניצחה ארבעה מהמפגשים.

בגביע ווינר
 מאזן המשחקים בגביע ווינר סל  (נכון ל-26 בספטמבר 2025)
טורניר גביע ווינר הפך לאורך השנים למצע נוסף עליו גדלה והתעצמה היריבות, כששתי הקבוצות הפכו ליריבות קבועות, ונפגשו בכמעט מחצית מהגמרים ששוחקו מאז הקמת המפעל (נכון ל-2025 שמונה משחקי גמר מתוך 20 עונות). במסגרת גביע ווינר נפגשו הקבוצות 11 פעמים, שלוש פעמים נפגשו בשלב חצי הגמר (עונת 2011, עונת 2021 ועונת 2025), כשמכבי תל אביב ניצחה שניים מהמשחקים והפועל ירושלים את המשחק הנותר, ועוד שמונה מפגשים בגמר, בעונת 2007, בעונת 2009, בעונת 2010, בעונת 2013, בעונת 2014, בעונת 2016, בעונת 2019 ובעונת 2023, כשבמעמד זה ניצחה הפועל ירושלים חמישה משחקים ומכבי תל אביב את השלושה הנותרים.
+עונהשלבתאריךהיכלתוצאה2007גמר18 באוקטובר 2007היכל הספורט מלחה<center> 93–74 לתל אביב 2009גמר8 באוקטובר 2009היכל הספורט מלחה<center> 86–80 לירושלים2010גמר14 באוקטובר 2010היכל הספורט מלחה<center> 87–77 לתל אביב 2011חצי גמר11 באוקטובר 2011היכל הספורט מלחה<center> 102–82 לתל אביב 2013גמר10 באוקטובר 2013היכל הספורט בית מכבי<center> 88–77 לתל אביב 2014גמר18 בספטמבר 2014פיס ארנה ירושלים<center> 81–78 לירושלים2016גמר1 באוקטובר 2016אולם עין שרה<center> 77–62 לירושלים2019גמר28 בספטמבר 2019היכל טוטו חולון<center> 84–83 לירושלים2021חצי גמר24 בספטמבר 2021היכל הדרייב אין<center> 81–65 לתל אביב 2023גמר1 באוקטובר 2023היכל הדרייב אין<center> 79–71 לירושלים2025חצי גמר26 בספטמבר 2025היכל טוטו חולון<center> 79–69 לירושלים

בגביע הסופרקאפ
 מאזן המשחקים בגביע ווינר סל  (נכון ל-21 בספטמבר 2025)
הקבוצות נפגשו במסגרת גביע הסופרקאפ הראשון (ונכון ל-2025 היחיד) שנערך לפני תחילת עונת 2025/2026 בעקבות ביטול משחק הגמר בעונה הקודמת. במפגש ניצחה הפועל ירושלים.
+עונהשלבתאריךהיכלתוצאה2025גמר21 בספטמבר 2025היכל מנורה מבטחים<center> 84–79 לירושלים

שיאים
מכבי תל אביב
 שיא נקודות חיובי: 135
 שיא נקודות שלילי: 56
 ההפרש הגבוה ביותר: 52
 ניצחונות טכניים: 1

הפועל ירושלים
 שיא נקודות חיובי: 111
 שיא נקודות שלילי: 35
 ההפרש הגבוה ביותר: 30

הערות שוליים

קטגוריה:ישראל: כדורסל
קטגוריה:הפועל ירושלים (כדורסל)
קטגוריה:מכבי תל אביב (כדורסל)
קטגוריה:יריבויות בספורט